KEVÄTKOKOUS ma 25.3.2019 alkaen klo 15.15

Paikka: Mierontien torni

Läsnä: Pasi Manninen, Olli Pylkkä, Pauliina Oittinen, Tiina Vaskelainen, Päivi Minkkinen, Sinikka Olkola, Riikka Kokko, Aino-Kaisa Blå, Elina Pasanen, Urho Paasolainen, Tuovi Liimatainen, Tanja Poikonen, Mervi Matero-Puttonen

I KOKOUKSEN JÄRJESTÄYTYMINEN

1. Yhdistyksen puheenjohtaja avaa kokouksen

Yhdistyksen puheenjohtaja Pasi Manninen avasi kokouksen saatesanoin klo 15:45.

1. Kokouksen puheenjohtajan valinta

Kokouksen puheenjohtajaksi valittiin Pasi Manninen.

1. Kokouksen sihteerin valinta

Kokouksen sihteeriksi valittiin Elina Pasanen.

1. Pöytäkirjantarkastajien ja ääntenlaskijoiden valinta

Pöytäkirjantarkastajiksi ja ääntenlaskijoiksi valittiin Aino-Kaisa Blå ja Riikka Kokko.

1. Kokouksen laillisuuden ja päätösvaltaisuuden toteaminen

Kokous todettiin laillisesti kokoon kutsutuksi sekä päätösvaltaiseksi.

1. Kokouksen esityslistan hyväksyminen

Esityslista hyväksyttiin. Kohtaan 9 (muut asiat) lisättiin luottamusmiesten puheenvuoro.

 II VARSINAISET KOKOUSASIAT

1. Vuoden 2018 toimintakertomus

Puheenjohtaja esitteli kokoukselle hallituksen valmisteleman toimintakertomuksen vuodelta 2018 (liite 1). Toimintakertomus hyväksyttiin ja sovittiin, että puuttuvia vuoden 2018 jäsenten koulutustapahtumia voidaan täydentää jälkeenpäin.

1. Vuoden 2018 tilinpäätös, toiminnantarkastajien lausunto sekä tilinpäätöksen vahvistamisesta ja vastuuvapauden myöntämisestä päättäminen

Keskusteltiin vuoden 2018 tilinpäätöksestä (liite 2). Toiminnantarkastaja Päivi Minkkinen luki toiminnantarkastuskertomuksen vuodelta 2018 (liite 3). Tilinpäätös vahvistettiin ja vastuuvapaus myönnettiin.

1. Muut asiat
	* Palkanmaksusta päättäminen

Vuoden 2019 alussa tuli voimaan uusi tulorekisteri. Konneveden Osuuspankki ei voi enää hoitaa paikallisyhdistyksen palkkojen ja palkkioiden maksua vuonna 2019 eikä siitä eteenpäin. Hallituksen kokouksessa 11.3.2019 päätettiin laittaa tarjouspyyntö OAJ:n Konneveden paikallisyhdistys ry:n palkkojen ja palkkioiden maksusta vuodelta 2019 neljälle eri toimijalle. Ainoastaan Isännöinti Terhi Markkanen vastasi tarjouspyyntöön, ja kevätkokous päätti hyväksyä tarjouksen (liite 4). Puheenjohtaja ja sihteeri sopivat asiaa eteenpäin Isännöinti Terhi Markkasen kanssa.

* + Puhtia paikallisyhdistystoimintaan -koulutustilaisuus pe-la 26.-27.4.2019 Scandic Laajavuoressa. Ilmoittautuminen päättyy 12.4. klo 12.

Kannustettiin paikallisyhdistyksen jäseniä osallistumaan koulutustilaisuuteen. Hallituksen jäsenistä Tuija Raatikainen on ilmoittanut olevansa kiinnostunut osallistumaan.

* Virkistystapahtuma keväällä

Tanja Poikonen kysyi opetushenkilöstön virkistysryhmän puolesta, osallistuuko paikallisyhdistys keväällä järjestettävän yhteisen virkistystapahtuman kustannuksiin. Keskustelun jälkeen tehtiin periaatepäätös, että OAJ:n Konneveden paikallisyhdistys osallistuu kustannuksiin, mutta summaa ei vielä päätetty.

* Luottamusmiesten puheenvuoro

JUKOn pääluottamusmies Riikka Kokko kertoi, että alkuvuoden järjestelyvaraerän neuvottelut on saatu päätökseen. Paikallisyhdistyksen neuvottelutavoitteet paikallisten palkkaerojen tasoittamisesta sekä järjestelyvaranerän kohdentamisesta myös TVA-järjestelmän kehittämiseen toteutuivat. Kevään luottamusmiesvaaliin toivotaan uusia ehdokkaita, mutta tällä hetkellä näyttää siltä, että ehdokkaiden vähyyden vuoksi on tulossa sopuvaalit.

1. Kokouksen päättäminen

Puheenjohtaja päätti kokouksen klo 16:41.

Vakuudeksi:

Puheenjohtaja Sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pasi Manninen Elina Pasanen

Pöytäkirjantarkastajat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aino-Kaisa Blå Riikka Kokko